**Léa Seydoux** (lahir **Léa Hélène Seydoux-Fornier de Clausonne**; 1 Julai 1985) ialah seorang pelakon Perancis. Beliau memulakan kerjaya lakonannya dalam filem-filem Perancis seperti *The Last Mistress* (2007) dan *On War* (2008). Beliau pertama kali mendapat perhatian selepas menerima pencalonan Anugerah César buat pertama kali untuk lakonannya dalam *The Beautiful Person* (2008) dan memenangi Trophée Chopard di Festival Filem Cannes.

Sejak itu, beliau telah muncul dalam filem-filem Hollywood termasuk *Inglourious Basterds* (2009), *Robin Hood* (2010), *Midnight in Paris* (2011) dan *Mission: Impossible – Ghost Protocol* (2011). Dalam sinema Perancis, beliau dicalonkan di Anugerah César untuk Pelakon Wanita Harapan buat kali kedua untuk lakonannya dalam *Belle Épine* (2010) dan dicalonkan Anugerah César bagi kategori Pelakon Wanita Terbaik untuk filem *Farewell, My Queen* (2012).

Pada tahun 2013, Seydoux mula mendapat perhatian meluas apabila beliau dianugerahkan Palme d'Or di Festival Filem Cannes untuk lakonannya dalam *Blue Is the Warmest Colour*. Pada tahun yang sama, beliau juga menerima Anugerah Lumières bagi kategori Pelakon Wanita Terbaik untuk filem *Grand Central* dan pada tahun 2014, beliau dicalonkan Anugerah Bintang Meningkat Naik BAFTA serta membintangi filem *Beauty and the Beast*, *The Grand Budapest Hotel* dan *Saint Laurent*. Beliau melakonkan watak Madeleine Swann dalam filem James Bond ke-24, *Spectre* yang ditayangkan pada tahun 2015.

Kehidupan awal
--------------

Seydoux dilahirkan 1 Julai 1985, anak perempuan kepada ahli perniagaan, Henri Seydoux dan dermawan, Valérie Schlumberger. Beliau dilahirkan di Passy, Paris tetapi membesar di Saint-Germain-des-Prés. Beliau mempunyai lima orang adik dan seorang kakak, Camille. Ibu-bapanya berketurunan Alsatian. Bapa beliau adalah cicit kepada ahli perniagaan dan pencipta terkenal, Marcel Schlumberger manakala ibu beliau adalah cucu kepada abang Marcel, Maurice Schlumberger. Ibu-bapa Seydoux bercerai ketika beliau berumur tiga tahun.

Keluarga Seydoux sangat dikenali di Perancis. Datuk beliau, Jérôme Seydoux ialah pengerusi Pathé; datuk saudara beliau, Nicolas Seydoux, ialah pengerusi Syarikat Filem Gaumont; datuk saudara beliau yang lain, Michel Seydoux, merupakan seorang penerbit filem dan merupakan pengerusi kelab bola sepak, Lille OSC. Bapa beliau merupakan CEO syarikat Perancis, Parrot. Ibu beliau, Valérie Schlumberger ialah bekas pelakon dan pengasas butik CSAO (Compagnie d'Afrique du Sénégal et de l'Afrique de l'ouest). Seydoux pernah menjadi model untuk jenama barang kemas mereka, *Jokko*.

Kerjaya
-------

### 2005–2007

Seydoux berkata sebagai kanak-kanak, beliau ingin menjadi seorang penyanyi opera. Beliau kemudiannya mempelajari muzik di Conservatoire de Paris tetapi sifat pemalunya menyebabkan beliau melupakan cita-cita tersebut. Beliau mengambil keputusan untuk menjadi seorang pelakon ketika berusia lapan belas tahun. Beliau mengambil kelas lakonan di Les Enfants Terribles dan pada tahun 2007 beliau mengambil latihan lanjutan di Actors Studio bersama-sama Corinne Blue.

Pada tahun 2005, Seydoux muncul dalam video muzik Raphaël untuk lagu "Ne partons pas fâchés". Pada tahun berikutnya, Seydoux melakonkan peranan lakonan pertamanya sebagai salah seorang karakter utama dalam filem arahan Sylvie Ayme, *Girlfriends* (*Mes copines*). Beliau membintangi filem pendek arahan Nicolas Klotz, *La Consolation* yang ditayangkan di Festival Filem Cannes 2007. Semasa tahun-tahun ini, beliau juga bekerja sebagai seorang model untuk American Apparel. Beliau juga mempunyai peranan dalam filem *13 French Street* dan *The Last Mistress*.

### 2008–2012

Seydoux mula mendapat perhatian pada tahun 2008 apabila beliau muncul dalam filem arahan Christophe Honoré, *The Beautiful Person*, peranan yang mendapatkan beliau Anugerah Chopard 2009 di Festival Filem Cannes untuk "Pelakon Wanita Baru Terbaik" dan pencalonan Anugerah César untuk Pelakon Wanita Harapan. Pada tahun 2009, beliau mempunyai peranan utama dalam filem arahan Jessica Hausner, *Lourdes*, dan peranan kecil dalam filem Hollywood pertamanya, arahan Quentin Tarantino, *Inglourious Basterds*. Pada tahun 2010, beliau membintangi bersama-sama Russell Crowe dalam filem arahan Ridley Scott, *Robin Hood*. Beliau melakonkan watak melakonkan watak Isabella dari Angoulême. Filem-filem beliau yang lain pada ahun tahun 2010 termasuk *Petit Tailleur* dan *Belle Épine* yang mendapatkan beliau pencalonan César keduanya untuk Pelakon Wanita Harapan.

Seydoux di Festival Filem Cannes 2013
Seydoux menjalani ujian untuk watak Lisbeth Salander dalam *The Girl With the Dragon Tattoo* tetapi peranan tersebut diberikan kepada Rooney Mara. Seydoux kemudiannya dipilih untuk melakonkan watak Gabrielle dalam *Midnight in Paris*. Pada tahun 2011, beliau mempunyai peranan dalam satu lagi filem Hollywood, *Mission: Impossible – Ghost Protocol* dimana beliau melakonkan watak Sabine Moreau. Filem ini juga dibintangi Tom Cruise dan Jeremy Renner.

Selepas *Mission: Impossible*, Seydoux kembali ke sinema Perancis, membintangi *My Wife's Romance* (*Le Roman de ma femme*) dan *Roses à crédit* pada tahun 2011. Beliau mempunyai peranan dalam filem yang menrima pujian meluas, *Farewell, My Queen* dan *Sister* pada tahun 2012. Juga pada tahun itu, Seydoux mempunyai peranan dalam filem arahan Abdellatif Kechiche, *Blue Is the Warmest Colour* dan filem arahan Rebecca Zlotowski, *Grand Central*. Kedua-dua filem ini ditayangkan di Festival Filem Cannes ke-66.

### 2013–kini

Pada tahun 2013, Seydoux dicalonkan Pelakon Wanita Terbaik di Anugerah César ke-38 untuk lakonan sebagai Sidonie Laborde dalam *Farewell, My Queen*. Kemudiannya pada tahun itu di Cannes, *Blue Is the Warmest Colour* memenangi Palme d'Or dan juri-juri diketuai oleh Steven Spielberg, mengambil langkah luar biasa dengan bukan sahaja memberi anugerah ini kepada Abdellatif Kechiche tetapi juga kepada dua bintang filem ini, Seydoux dan Adèle Exarchopoulos..

Pada tahun 2014, Seydoux memenangi anugerah Pelakon Wanita Terbaik di Anugerah Lumières ke-19 untuk peranannya dalam *Blue Is the Warmest Colour* dan *Grand Central*. Beliau dicalonkan Anugerah Bintang Meningkat Naik BAFTA dan Anugerah César untuk Pelakon Wanita Terbaik pada tahun yang sama.

Seydoux membintangi bersama-sama Vincent Cassel dalam filem arahan Christophe Gans, *Beauty and the Beast*. Filem-filem lainya pada tahun 2014 adalah filem arahan Wes Anderson, *The Grand Budapest Hotel* dimana beliau membuat penampilan kameo dan filem arahan Bertrand Bonello, *Saint Laurent* sebagai Loulou de la Falaise. 

Seydoux di Anugerah Lumières pada Januari 2014
Pada tahun 2015, Seydoux membintangi bersama-sama Vincent Lindon dalam *Diary of a Chambermaid*, sebuah filem berdasarkan novel Octave Mirbeau bertajuk *Le Journal d'une femme de chambre*. Ia merupakan kolaborasi keduanya bersama Benoît Jacquot selepas filem tahun 2012, *Farewell, My Queen*. Walaupun filem ini menerima ulasan bercampur di Festival Filem Antarabangsa Berlin ke-65, lakonan Seydoux diterima dengan baik oleh pengkritik. 

Seydoux muncul bersama-sama Colin Farrell dan Rachel Weisz dalam filem arahan Yorgos Lanthimos, *The Lobster* (2015). Filem ini dibuka di Festival Filem Cannes 2015 dimana ia memenangi Anugerah Juri. Beliau juga muncul sebagai Madeleine Swann, gadis Bonda dalam *Spectre*, filem James Bond ke-24.

Seydoux dijadual akan muncul dalam filem arahan Xavier Dolan, *It's Only the End of the World* dan dalam filem adiwira tahun 2017, *Gambit* sebagai Bella Donna Boudreaux.

Model
-----

Seydoux telah menjadi model untuk pelbagai majalah dan jenama. Beliau mengambil bahagian dalam iklan televisyen Levi's, "Dangerous Liaison" dan muncul dalam beberapa gambar editorial termasuk untuk *Vogue Paris*, *American Vogue*, *Numéro*, *L'Officiel*, *CRASH*, *Another Magazine* dan *W magazine*. Beliau muncul dalam kempen tahun 2013 untuk jenama barang kemas Perancis, Didier Dubot dan muncul dam kempen musim luruh tahun 2013 rag & bone bersama-sama Michael Pitt. Beliau juga muncul dalam gambar untuk majalah lelaki Perancis, *Lui*. Sebagai tambahan, Seydoux dan bintang *Blue Is the Warmest Colour*, Adèle Exarchopoulos ditampilkan dalm iklan resort Miu Miu tahun 2014. Seydoux diiklankan untuk jenama *Resort* Prada tahun 2012 dan merupakan wajah untuk kempen tahun 2013 *Prada Candy*, serta kempen tahun 2014 untuk minyak wangi *Prada Candy Florale*.

Filemografi
-----------

| Tahun | Tajuk | Peranan |
| --- | --- | --- |
| 2006 | *Girlfriends* | Aurore |
| 2007 | *La Consolation* | Camille |
| 2007 | *The Last Mistress* | Olivia |
| 2007 | *13 French Street* | Jenny |
| 2008 | *On War* | Marie |
| 2008 | *Les Vacances de Clémence* | Jackie |
| 2008 | *Des poupées et des anges* | Gisèle |
| 2008 | *The Beautiful Person* | Junie |
| 2009 | *Lourdes* | Maria |
| 2009 | *Des illusions* | Gadis subway |
| 2009 | *Inglourious Basterds* | Charlotte LaPadite |
| 2009 | *Going South* | Léa |
| 2010 | *Robin Hood* | Isabella dari Angoulême |
| 2010 | *Petit tailleur* | Marie–Julie |
| 2010 | *Sans laisser de traces* | Fleur |
| 2010 | *Belle Épine* | Prudence Friedmann |
| 2010 | *Roses à crédit* | Marjoline |
| 2010 | *Mysteries of Lisbon* | Blanche de Montfort |
| 2011 | *Midnight in Paris* | Gabrielle |
| 2011 | *Mission: Impossible – Ghost Protocol* | Sabine Moreau |
| 2011 | *Time Doesn't Stand Still* | Elle |
| 2011 | *My Wife's Romance* | Eve |
| 2012 | *Farewell, My Queen* | Agathe-Sidonie Laborde |
| 2012 | *Sister* | Louise |
| 2013 | *Blue Is the Warmest Colour* | Emma |
| 2013 | *Grand Central* | Karole |
| 2013 | *Prada: Candy* | Candy |
| 2014 | *Beauty and the Beast* | Belle |
| 2014 | *The Grand Budapest Hotel* | Clotilde |
| 2014 | *Saint Laurent* | Loulou de la Falaise |
| 2015 | *Diary of a Chambermaid* | Célestine |
| 2015 | *The Lobster* | Loner Leader |
| 2015 | *Spectre* | Dr. Madeleine Swann |
| 2016 | *It's Only the End of the World* | Suzanne |
|

Rujukan
-------

1. ↑  "Léa Seydoux, la belle énigme". *Elle France*. 14 Februari 2014. Dicapai pada 24 Februari 2014.
2. ↑  "Move over Rihanna, actress Léa Seydoux is the new Bond girl". *The Independent*. 12 Oktober 2014. Dicapai pada 13 Oktober 2014.
3. 1 2  "Léa Seydoux is the new Bond girl". *Harper's Bazaar Australia*. 13 Oktober 2014. Dicapai pada 13 Oktober 2014.
4. ↑  "Getting Ready for the Cannes Film Festival with Léa Seydoux". *Vogue*. 18 Mei 2013. Diarkibkan daripada yang asal pada 2014-02-17. Dicapai pada 17 Februari 2014.
5. ↑  Les Echos (28 Ogos 2000). "20. Les Schlumberger-Seydoux". *Les Échos*. France. Dicapai pada 18 April 2014.
6. ↑  "Profil d'un personnage – Société Genevoise de Généalogie". Gen-gen.ch. Dicapai pada 18 April 2014.
7. 1 2  "L'agent provocateur: meet Léa Seydoux, star of Blue is the Warmest Colour". *London Evening Standard*. 31 Januari 2014. Dicapai pada 17 Februari 2014.
8. 1 2 3  "Léa Seydoux, parcours d'une audacieuse". *L'Express*. Groupe Express-Roularta. 9 February 2012. Dicapai pada 26 Oktober 2013.
9. 1 2 3 4  Aftab, Kaleem (19 September 2013). "Léa Seydoux". *Interview*. Dicapai pada 26 Oktober 2013.
10. 1 2  Martin, Peter (1 Januari 2012). "Lea Seydoux: A Woman We Love". *Esquire*. Diarkibkan daripada yang asal pada 2013-11-05. Dicapai pada 28 Oktober 2013.
11. 1 2 3  Hirschberg, Lynn (September 2013). "Léa Seydoux: Generation W". *W*. Diarkibkan daripada yang asal pada 2013-10-29. Dicapai pada 28 October 2013.
12. ↑  "Lea Seydoux". Storm Models. Diarkibkan daripada yang asal pada 2014-03-05. Dicapai pada 28 February 2014.
13. ↑  "Who Knew? Midnight in Paris' Lea Seydoux Is Also a Topless 'Pantytime' Model for American Apparel". *Fashionista*. 17 Ogos 2011. Dicapai pada 28 Februari 2014.
14. ↑  Alexandra Marshall. "TRUE BLUE SEYDOUX". *V Magazine*. Diarkibkan daripada yang asal pada 2014-10-10. Dicapai pada 26 October 2013.
15. ↑  "Blue is the warmest colour team win Palme d'Or at Cannes 2013". Radio France Internationale. 26 Mei 2013. Dicapai pada 26 Mei 2013.
16. ↑  "Marrakech Fest: Benoit Jacquot Talks 'Diary of a Chambermaid' Remake, Working with New Bond Girl Lea Seydoux". *The Hollywood Reporter*. 11 Disember 2014.
17. ↑  "Irish co-production 'The Lobster' wins Cannes Jury Prize". *The Irish Times*. 25 Mei 2015.
18. ↑  "Cannes: Xavier Dolan Drama With Marion Cotillard Snags U.K. Italy, Japan Deals". *The Hollywood Reporter*. 12 Mei 2015.
19. ↑  Fleming, Jr, Mike (24 Ogos 2015). "Lea Seydoux Gets 'Gambit' Lead Offer, Opposite Channing Tatum". Deadline.
20. ↑  Topel, Fred. Cannes Roundtable: Lea Seydoux on Blue is the Warmest Colour Diarkibkan 2014-04-03 di Wayback Machine, *CraveOnline*, 26 May 2013
21. ↑  "Didier Dubot Joaillerie by Nicola Formichetti". *Vogue Italia*. Dicapai pada 27 Disember 2013.
22. ↑  "French Beauty Léa Seydoux and Boardwalk Empire's Michael Pitt Front Rag & Bone's Fall 2013 Ads". *Elle*. Dicapai pada 27 Disember 2013.
23. ↑  "Miu Miu Taps Léa Seydoux and Adèle Exarchopoulos". *Women's Wear Daily (WWD)*. Dicapai pada 27 Disember 2013.
24. ↑  Lea Seydoux’s Prada Candy Perfume Ad, Style Frizz.com
25. ↑  "Jewelry Alla Prada", 26 October 2011, *Style*
26. ↑  "Léa Seydoux on Beauty, Becoming a Redhead, and Prada's New Candy Florale Perfume". *Vogue*. Dicapai pada 16 October 2014.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Léa Seydoux*** |

* Léa Seydoux di Pangkalan Data Filem Internet (IMDb)
* Léa Seydoux di Agence Adéquat
* Profil Léa Seydoux di Models.com
* How To Be a Bond Girl with Spectre's Léa Seydoux (Vogue UK Feature) di YouTube

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Sepanyol
* Perancis (data)
* Jerman
* Israel
* Amerika Syarikat
* Republik Czech
* Belanda
* Poland

 |
| Kamus biografi | 
* Jerman

 |
| Lain-lain | 
* MusicBrainz (artis)
* RERO (Switzerland)
	+ 1
* SUDOC (Perancis)
	+ 1

 |